Diari Oficial de la Generalitat Valenciana


Sumari del DOGV 9392, del 27-07-2022 (2022/7120)

RESOLUCIÓ de 21 de juliol de 2022, de la Direcció General d'Urbanisme, per la qual s'acorda sotmetre al tràmit d'informació pública el projecte de regulació de determinats aspectes en matèria d'urbanisme per a la seua incorporació a l'avantprojecte de Llei de mesures fiscals, de gestió administrativa i financera i d'organització de la Generalitat per a 2023.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9392

Data del DOGV
:   27-07-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/7120


Data del document
:   21-07-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * cooperació administrativa

RESOLUCIÓ de 21 de juliol de 2022, de la Direcció General d'Urbanisme, per la qual s'acorda sotmetre al tràmit d'informació pública el projecte de regulació de determinats aspectes en matèria d'urbanisme per a la seua incorporació a l'avantprojecte de Llei de mesures fiscals, de gestió administrativa i financera i d'organització de la Generalitat per a 2023.  
 [2022/7120]  
  
L'article 133 de la Llei 39/2015, d'1 d'octubre, del procediment administratiu comú de les administracions públiques preveu, en el seu apartat segon, la publicació del text de la norma a fi d'informar públicament i donar audiència a la ciutadania i als col·lectius, de qualsevol índole, que representen els qui tenen drets o interessos legítims que pogueren veure's afectats per aquesta. Són concordants els articles 47 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana, i 25.3 del Decret 105/2017, del Consell, de desenvolupament de la Llei 2/2015.  
D'altra banda, els articles 43.1.c de la Llei 5/1983, de 30 de desembre, del Consell, i 52 del Decret 24/2009, de 13 de febrer, del Consell, sobre la forma, estructura i procediment d'elaboració dels projectes normatius de la Generalitat, completen el marc jurídic per a la participació ciutadana establida en el citat article 133.  
Així mateix, l'article 43.1.c de la Llei 5/1983, preveu que el termini ordinari per a la presentació d'al·legacions (15 dies), puga ser reduït a 7 dies per raons d'urgència. En aquest sentit, vist que la Llei de mesures fiscals, de gestió administrativa i financera i d'organització de la Generalitat per a 2023 serà, ella mateixa, objecte del tràmit d'informació pública de tot el seu contingut, es fa necessari acurtar el termini per a la presentació d'al·legacions.  
En virtut d'això, i del que es disposa en el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i en el Decret 8/2016, de 5 de febrer, del Consell, pel qual s'aprova el Reglament dels òrgans territorials i urbanístics de la Generalitat, es dicta la present resolució, i se sotmet a informació pública i audiència el projecte de regulació de determinats aspectes en matèria d'urbanisme, per a la seua incorporació en la Llei de mesures fiscals, de gestió administrativa i financera, i d'organització de la Generalitat per a 2023.  
  
El termini per a formular al·legacions serà de 7 dies hàbils, i el còmput començarà l'endemà de la publicació de la present resolució en el Diari Oficial de la Generalitat Valenciana.   
El text del projecte podrà ser consultat en la pàgina web de la Conselleria de Política Territorial, Obres Públiques i Mobilitat, en l'adreça electrònica:  
http://politicaterritorial.gva.es/va/audiencia-e-informacion-publica/procesos-abiertos  
Les al·legacions, suggeriments o observacions, efectuats per les persones o entitats que s'hi consideren interessades, han de formular-se per escrit dirigit a aquesta Direcció General d'Urbanisme, que es presentarà per Registre d'entrada de la Conselleria de Política Territorial, Obres Públiques i Mobilitat, sense perjudici del que es preveu en l'article 16 de la Llei 39/2015, d'1 d'octubre, del procediment administratiu comú de les administracions públiques, o a través de l'enllaç següent:  
https://www.gva.es/es/inicio/procedimientos'id\_proc=18646&version=amp,  
tot indicant en l'assumpte: projecte de regulació de determinats aspectes en matèria d'urbanisme, Llei de mesures fiscals.  
En els dos casos es farà constar el nom i cognoms o raó social, l'adreça i el DNI, NIE o NIF de la persona o entitat que presenta al·legacions. Per a l'adequada interpretació, valoració i, si escau, incorporació de les aportacions, s'haurà d'especificar l'aspecte concret del projecte a què es refereixen, la modificació que es proposa i les raons en què se sustenta. Es recomana, així mateix, acompanyar una proposta de redacció alternativa.  
  
València, 21 de juliol de 2022.- El director general d'Urbanisme: Vicente Joaquín García Nebot.